Θεέ μου, πόσο χαμηλά έπεσα!

Το Θεέ μου, πόσο χαμηλά έπεσα! (Πρωτότυπος τίτλος: Mio Dio, come sono caduta in basso!) είναι ιταλική ερωτική κωμική ταινία του 1974 σε σενάριο και σκηνοθεσία του Λουίτζι Κομεντσίνι. Πρωταγωνιστούν οι Λάουρα Αντονέλι, Αλμπέρτο Λιονέλο και Μικέλε Πλασίντο.

Η ταινία ήταν υποψήφια για την Χρυσή Σφαίρα Καλύτερης Ξενόγλωσσης Ταινίας.

 Πλοκή 

Στη Σικελία, στις αρχές του εικοστού αιώνα, δύο οικογένειες ευγενών γιορτάζουν τον γάμο του Ραϊμόντο και της Ευγενίας. Αφού το ζευγάρι φεύγει από τις εορταστικές εκδηλώσεις για την κρεβατοκάμαρα, ένα τηλεγράφημα περνάει κάτω από την πόρτα ππου αναφέρει ότι είναι αδέρφια. Για λόγους κληρονομιάς και ευπρέπειας, συμφωνούν απρόθυμα να παραμείνουν παντρεμένοι αλλά να κοιμούνται χωριστά. Η Ευγενία μετανιώνει για την επιβεβλημένη αγνότητά της και, στο μήνα του μέλιτος στο Παρίσι, δέχεται τις προτάσεις ενός Γάλλου βαρόνου. Ωστόσο, όταν παραδέχεται ότι είναι ακόμα παρθένα, εκείνος εξαφανίζεται γρήγορα. Πίσω στη Σικελία, ο σοφέρ την οδηγεί στην οικία της, ο οποίος σταματά σε μια απομονωμένη καλύβα και την βιάζει. Αυτά τα ραντεβού συνεχίζονται μέχρι που διαπιστώνεται ότι ο σοφέρ βιάζει όχι μόνο την Ευγενία αλλά κλέβει και τα ασημένια του σπιτιού. Στη δίκη που ακολουθεί, εκείνη τον αναγνωρίζει απρόθυμα.

Όταν ο Ραϊμόντο πηγαίνει στον πόλεμο στην Αφρική, η Ευγενία γίνεται φίλη με την Έβελιν, μια ελεύθερη δημοσιογράφο. Αφού ο Ραϊμόντο επιστρέφει ως ήρωας, οι δύο γυναίκες κάνουν ποδήλατο στην εξοχή και περνούν από την καλύβα όπου η Ευγενία έχασε την παρθενιά της. Η Έβελιν σκέφτεται ότι θα ήταν καλή ιδέα να κάνουν έρωτα στο ίδιο σημείο, μέχρι που, κοιτάζοντας από την πόρτα, βλέπουν τον Ραϊμόντο πάνω σε μια χωριατοπούλα. Στη συνέχεια, ο Ραϊμόντο εκλέγεται στο Κοινοβούλιο στη Ρώμη και μένει σε ένα διαμέρισμα εκεί. Όταν η Ευγενία πηγαίνει να τον επισκεφτεί, προτείνει αντί για την κουραστική αγνότητα να γευτούν την απόλυτη απαγορευμένη απόλαυση της αιμομιξίας. Η Ευγενία γδύνεται στο κρεβάτι όταν χτυπάει το τηλέφωνο: ένα επείγον μήνυμα από τη Σικελία λέει ότι τελικά δεν είναι αδέρφια. Η ιδέα του συνηθισμένου συζυγικού σεξ δεν ενθουσιάζει κανέναν από τους δύο.

Η Ιταλία μπαίνει στον Α' Παγκόσμιο Πόλεμο και ο Ραϊμόντο πεθαίνει στο μέτωπο. Η Ευγενία προσφέρεται εθελοντικά ως νοσοκόμα και φροντίζει σοβαρά τραυματισμένους στρατιώτες όταν αναγνωρίζει ότι ένας από αυτούς είναι ο πρώην σοφέρ. Μετά τον πόλεμο αποφασίζει να πάει στο Παρίσι, όπου ανακαλύπτει ότι ο μόνος άντρας στον οποίο προσφέρθηκε να κάνει έρωτα, ο βαρόνος, είναι νεκρός. Ένα βράδυ, ενώ είναι με τα εσώρουχά της, ακούγεται ένα χτύπημα στην πόρτα και μπαίνει ο πρώην σοφέρ, ο μόνος άντρας με τον οποίο είχε κάνει σεξ, ο οποίος πλέον έχει αναρρώσει από τα τραύματά του. Η Ευγενία φοβάται ότι θέλει να πάρει εκδίκηση που φυλακίστηκε, αλλά εκείνος θέλει μόνο να συνεχίσει από εκεί που σταμάτησαν.

 Διανομή ρόλων 

Λάουρα Αντονέλι - Ευγενία Ντι Μαγκουέντα
Αλμπέρτο Λιονέλο - Ρεϊμόντο Κοράο, Μαρκήσιος Ντι Μαγκουέντα
Μικέλε Πλασίντο - Σιλβάνο Πενατσίνι
Ζαν Ροσφόρ - βαρόνος Ανρί Ντε Σαρσί
Ούγκο Πάγκλια - Ρουτζέρο Ντι Μαγκουέντα
Ρόζμαρι Ντέξτερ - Φλορίντα
Κάριν Σούμπερτ - Έβελιν
Μικέλε Αμπρούτσο - Ντον Πασίφικο

 Κυκλοφορία 
Η ταινία έκανε πρεμιέρα στις 10 Φεβρουαρίου 1960 στην Ιταλία, ενώ στην Ελλάδα κυκλοφόρησε στις 15 Μαρτίου 1976 και προβλήθηκε στους κινηματογράφους «Αθηνά» και «Παλλάς» της Αθήνας.

 Παραπομπές 

 Βιβλιογραφία 

 Εξωτερικοί σύνδεσμοι 


Κατηγορία:Ταινίες του 1974
Κατηγορία:Κομέντια αλ'ιταλιάνα
Κατηγορία:Ιταλικές ταινίες της δεκαετίας 1970
Κατηγορία:Ιταλικές ερωτικές κωμικές ταινίες
Κατηγορία:Ιταλόφωνες ταινίες
Κατηγορία:Ταινίες σε σκηνοθεσία Λουίτζι Κομεντσίνι
Κατηγορία:Ταινίες γυρισμένες στη Ρώμη
Κατηγορία:Ταινίες γυρισμένες στο Παρίσι
Κατηγορία:Ταινίες τοποθετημένες στη Σικελία
Κατηγορία:Ταινίες τοποθετημένες στο Παρίσι